127 



Nemesia (iV. Moggridgii) bygger ganske lignende Reder; 

 Laaget er her maaske mere kredsrundt, hos Cteni- 

 zaerne mere halvkredsrundt med bredere Hængsel, men 

 kun et noget øvet Øje bliver denne Forskjel var. Disse 

 Reder vække især Undersøgerens Beundring ved den ud- 

 mærkede Maade, hvorpaa Døren slutter, saa fast, at selv 

 om Edderkoppen ikke er i Hulen, gjør den en vis Mod- 

 stand, naar man forsøger at aabne den; men alle Indi- 

 vider af samme Art gjøre dog ikke deres Arbejde lige 

 godt; jo tykkere og tungere Døren er, og jo mere skraa 

 Dørkanten og Dørkarmen ere, desto bedre slutter den 

 selvfølgelig. Det var ikke ret ofte, at M. gjorde den 

 Erfaring, at Edderkoppen selv søgte at holde Døren 

 lukket ved at holde paa den, naar han prøvede at aabne 

 den; selv om han ligefrem meldte sig ved at banke paa 

 Døren eller ved at løfte den op og atter lade den 

 falde i, blev Edderkoppen som oftest liggende stille, 

 sammenkrøben og med sammenfoldede Ben, paa Bunden 

 af Hulen. Vilde den undtagelsesvis gjøre Modstand, 

 sporedes det ved, at saa snart han berørte Døren med 

 Spidsen af sin Pennekniv, blev den trukket langsomt til, 

 saa at den, i Stedet for at ligge lidt over Jordsmonet, 

 kom til at ligge lidt dybere end dette. Han kunde dog 

 efterhaanden løfte Døren saa meget trods Edderkoppens 

 haardnakkede Modstand, at han til sidst kunde kige ned 

 i Røret og se Edderkoppen holde fast med alle sine 

 Klør i Laagets indvendige Silkebeklædning, med Ryggen 

 nedad og Hovedet over mod den Side, hvor Hængslet 

 ikke var. Den efterlod Mærkerne af alle sine Klør i 

 Laaget, og disse Huller synes ikke, som man har trot, 

 at være dannede i Forvejen; heller ikke saa M. noget 

 til de Huller i selve Rørets indvendige Silkebeklædning, 



